CELEX: 62011TN0296
Language: fi
Date: 2011-06-08 00:00:00
Title: Asia T-296/11: Kanne 8.6.2011 — Cementos Portland Valderrivas v. komissio

13.8.2011   
            
            
               FI
            
            
               Euroopan unionin virallinen lehti
            
            
               C 238/26
            
         Kanne 8.6.2011 — Cementos Portland Valderrivas v. komissio
   (Asia T-296/11)
   2011/C 238/46
   Oikeudenkäyntikieli: espanja
   
      Asianosaiset
   
   
      Kantaja: Cementos Portland Valderrivas, SA (Pamplona, Espanja) (edustaja: asianajaja L. Ortiz Blanco)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               hyväksyy kanteen
            
         
               —
            
            
               kumoaa komission 30.3.2001 tekemän päätöksen
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävänä oleva kanne koskee komission 30.3.2011 asetuksen (EY) N:o 1/2003 18 artiklan 3 kohdan mukaisessa menettelyssä COMP/39.520 — Sementti ja sementtituotteet — tekemää päätöstä.
   Kantaja esittää kanteensa tueksi yhden kanneperusteen, joka koskee edellä mainitun asetuksen 18 artiklan virheellistä soveltamista ja suhteellisuusperiaatteen loukkaamista.
   
               —
            
            
               Kantaja väittää ensinnäkin, ettei riidanalaisella päätöksellä vaadituilla tiedoilla ole yhteyttä tutkittavana olevaan väitettyyn kilpailusääntöjen rikkomiseen eikä komissio voi niiden avulla osoittaa mitään seikkaa, joka oikeuttaisi tutkimuksen suorittamisen Valderrivasin osalta. Tästä syystä kantaja katsoo, ettei asetuksen N:o 1/2003 18 artiklassa tiedonsaantipyynnön esittämistä koskevan toimivallan käytölle asetettu tarpeellisuusedellytys täyty. Kantaja väittää, ettei komissio voi siten, ettei päätökseen sisälly mitään viittausta mainittuihin seikkoihin, syrjäyttää unionin yleisen tuomioistuimen suorittamaa tietojen tarpeellisuuden valvontaa.
            
         
               —
            
            
               Toiseksi kantaja esittää, että riidanalainen päätös on suhteellisuusperiaatteen vastainen siltä osin kuin sillä asetetaan kantajalle tutkinnan tarpeisiin nähden ilmeisen kohtuuton rasitus. Tätä kohtuuttomuutta ilmentävät pyydettyjen tietojen luonne, niiden suhteeton laajuus ja yksityiskohtaisuus sekä velvoite käsitellä ja esittää ne tietyssä muodossa ja tietojen antamiselle asetetussa määräajassa.